關楓馨甩拖 迅撻「學界男神」?
「最索星二代」關楓馨本月初默認跟當眾激吻的舞蹈員Tommy分手後,前日極速傳出新戀情,疑與前港隊欖球員徐灝晴撻着!男方前日於社交網上載觀看香港國際七人欖球賽的照片,關楓馨陪他睇足3場,二人表現親暱,更以「情侶裝」上陣,關係似乎非比尋常。而且徐灝晴近月幾乎都有讚好關楓馨的貼文,令網民估計他突然洩「蜜」,是為公開戀情鋪路。其實他外形煞食、一身肌肉,早已獲封「學界男神」,戀上女神也絕不出奇。
關楓馨受訪時否認有新戀情:「只係一大班朋友,約埋一齊去睇七人欖球賽,大家都打扮成《反斗奇兵》嘅造型。同埋我身邊嘅朋友都當我係男仔、兄弟,多過當我係女仔,所以冇新戀情。」